CORRECCIÓN de erros.-Orde do 31 de xaneiro de 2008 pola que se regula a aplicación dos pagamentos directos á agricultura e á gandaría e da indemnización compensatoria, e se convocan as axudas previstas no contrato de explotación sustentable no ano 2008.
CONSELLERÍA DO MEDIO RURAL — III. OUTRAS DISPOSICIÓNS — 14/02/2008

Advertidos erros na Orde do 31 de xaneiro de 2008 pola que se regula a aplicación dos pagamentos directos á agricultura e á gandaría da indemnización compensatoria e se convocan as axudas previstas no contrato de explotación sustentable no ano 2008, publicada no Diario Oficial de Galicia nº 23, do 1 de febreiro de 2008, cómpre facer as seguintes correccións:
-Na páxina 1.881, no título da orde, onde di: «...pola que se regula a aplicación dos pagamentos directos á agricultura e á gandaría da indemnización compensatoria e se convocan as axudas previstas no contrato de explotación sustentable no ano 2008», debe dicir: «pola que se regula a aplicación dos pagamentos directos á agricultura e á gandaría e da indemnización compensatoria, e se convocan as axudas previstas no contrato de explotación sustentable, no ano 2008».
-Na páxina 1.883, no preámbulo, no parágrafo primeiro do punto VIII, onde di: «mediante orde da Consellería do Medio Rural do 9 de setembro de 2007 (DOG do 11 de setembro)», debe dicir: «mediante orde da Consellería do Medio Rural do 4 de outubro de 2007 (DOG nº 196, do 9 de outubro)».
-Na páxina 1.916, disposición adicional primeira, punto 1, letra a), a referencia ao programa 713A que consta nas aplicacións orzamentarias substitúese pola 713F.
-Engádense ao final do texto da orde os anexos 1 ao 27 seguintes:
ANEXO 1
Documentación que se lle debe xuntar á solicitude unificada
a) Documentos constitutivos da solicitude:
Modelos indicados no cadro seguinte segundo o tipo de axuda solicitado.
De ser o caso de presentarse co rexistro telemático, levará unha indicación de que a solicitude foi autenticada polo rexistro telemático baixo o identificador que figura na páxina do modelo DP1, certificando
para todos os efectos, a data de presentación que reflicte a antesinatura a salvo de invalidacións por documento posterior debidamente notificado. Baixo o devandito identificador custódiase un ficheiro informático non modificable, que en calquera momento permite imprimir unha copia íntegra dos modelos indicados cos datos declarados polo solicitante na data de rexistro.
DP1: solicitude unificada 2008. Declaración de participación.
PA: relación de parcelas agrícolas.
RS: resumo da solicitude única de superficies.
RG: folla resumo da explotación.
PU: solicitude de admisión ao réxime de pagamento único e da axuda do RPU.
DPU: relación de dereitos de pagamento único.
RNPU: reserva nacional dereitos de pagamento único.
OC: solicitude de prima en beneficio dos produtores de ovino e cabrún.
VN: solicitude de prima en beneficio dos produtores que manteñan vacas nutrices.
AN: solicitude do pagamento adicional a explotacións que manteñan vacas nutrices (art. 69 R(CE) 1782/2003).
AC: solicitude do pagamento adicional á produción de carne de vacún recoñecida oficialmente.
AL: solicitude do pagamento adicional no sector lácteo (art. 69 R (CE) 1782/2003).
DP2: solicitude unificada 2008. Desenvolvemento rural.
IC: solicitude de indemnización compensatoria de zonas desfavorecidas.
RSA: resumo de superficies agroambientais.
PAG: parcelas agroambientais.
RGA: resumo de gando agroambientais-benestar animal.
COM: compromisos ambientais do contrato de explotación sustentable.
Ver referencia pdf "03200D003P013.PDF"
b) Documentación complementaria:
b.1. En todas as axudas:
1. No caso de rexistro telemático, impreso DP1 asinado, exemplar para a Administración.
2. Impreso resumo de documentación asinado DC1 Documentación da solicitude unificada 2008.
3. Fotocopia do CIF/NIF (anverso e reverso) do titular da solicitude unificada.
4. Certificado emitido pola entidade financeira que acredite a conta corrente ou cartilla de beneficiario, ou selo na solicitude.
5. Documentación de autorización de sinatura se non é o solicitante o que presenta e asina os impresos.
6. Copia do impreso de cambio de titularidade da explotación ou da solicitude de alta como explotación agraria no caso de novos solicitantes.
b.2. Réxime de pagamento único:
1. No caso de ser cedente ou cesionario de dereitos de pagamento único, copia do impreso de cesión de dereitos de pagamento único.
2. Copia do documento da asignación de dereitos cando a comunicación desta asignación non a fixese a Comunidade Autónoma de Galicia.
b.3. Nas solicitudes con declaración de parcelas:
1. Certificado da autoridade competente, segundo o modelo do anexo 13, no caso de montes veciñais en man común, ou similares, onde existan as superficies forraxeiras utilizadas conxuntamente por varios produtores. No caso de montes que dispoñan de código, a relación de recintos Sixpac e os tipos de pasto que o compoñen poderá ser remitida polo responsable do monte ao servizo provincial do Fogga.
2. Bosquexos acoutados que permitan situar as parcelas agrícolas, no caso de recintos Sixpac declarados parcialmente.
3. Compromiso de destino non alimentario para os cultivos non incluídos no anexo XXII do Regulamento (CE) 1973/2004, do 29 de outubro de 2004, da comisión.
4. Contrato cun transformador cando se solicita a axuda por cultivos enerxéticos.
5. Contrato cun receptor/transformador cando se declare retirada con destino non alimentario.
b.4. Nas solicitudes de ovino/cabrún:
Fotocopias do libro de explotación actualizado:
-Folla en que figuren os datos identificativos da explotación e do titular.
-Folla de balance ou follas onde figure o total dos animais polos cales solicita axuda.
b.5. Nas solicitudes con declaración de gando vacún:
Se existen unidades de produción noutra comunidade autónoma, fotocopias do libro de explotación:
-Folla en que figuren os datos identificativos da explotación e do titular.
-Follas en que están inscritos os animais polos cales solicita prima.
b.6. Nas solicitudes de pagamentos adicionais á produción de carne de vacún de calidade, documentación de inscrición en:
-Denominación de orixe protexidas ou indicacións xeográficas protexidas, ou
-Gandaría ecolóxica ou integrada,
-Etiquetaxe facultativa recoñecida oficialmente.
b.7. Para acreditar a condición de agricultor a título principal nos pagamentos adicionais de vacún:
1. Copia do DNI/CIF de todos os ATP que integran a explotación.
2. Documentación xustificativa da condición de ATP das persoas declaradas como tales: alta no REASS desde o 1 de xaneiro de 2008 ata o final do prazo de solicitude.
3. Documentación xustificativa da condición de ATP das persoas declaradas como tales: declaración do IRPF do último ano dispoñible.
4. No caso de que non se trate dunha explotación asociativa, documentación que xustifique a relación de cónxuxe ou familiar de primeiro grao co titular da explotación (libro de familia).
5. No caso de cooperativas agrarias de produción, SAT, sociedades civís, comunidades de bens e outras persoas xurídicas, copia da declaración do imposto de sociedades e de retencións dos rendementos do traballo, e documentación que relacione e xustifique o número de membros e fotocopia do DNI/NIF (anverso e reverso) de todos eles.
b.8. Nas solicitudes á Reserva Nacional do RPU.
a) No caso de sentenzas xudiciais ou actos administrativos firmes:
1. Copia da sentenza ou acto administrativo.
b) No caso de agricultores mozos que realizaran a primeira instalación no ámbito dun programa de desenvolvemento rural no marco do Regulamento 1698/2005:
1. Copia da alta ou cambio de titularidade da explotación.
2. Xustificante de pagamento do sistema especial para traballadores por conta propia agrarios da Seguridade Social desde o 1 de xaneiro de 2008 ata a data da solicitude.
3. Relación de NIF/CIF dos familiares de primeiro grao incorporados á actividade agraria.
c) No caso de agricultores con explotación en zonas suxeitas a programas de reestruturación:
1. Xustificación da circunstancia relativa á inclusión da explotación dentro dun programa obxecto de reestruturación ou desenvolvemento (asignación de cota láctea ou dereitos de ovino/cabrún).
b.9. Axudas desenvolvemento rural.
b.9. a) En todos os casos.
1. Xustificación de estar ao día no pagamento das obrigas tributarias, de ser o caso.
2. Certificado acreditativo de estar ao día das obrigas tributarias coa Tesouraría Xeral da Seguridade Social, de ser o caso.
b.9. b) Nas solicitudes de indemnización compensatoria:
1. Anexo DP2. Solicitude unificada 2008. Desenvolvemento rural.
2. Copia da portada e folla do censo de animais do libro de explotación, se existen unidades de produción noutra comunidade autónoma.
3. Último cupón de pagamento no réxime especial agrario da Seguridade Social ou no de traballadores autónomos pola súa actividade agraria.
4. No caso de estar no réxime de autónomos, acreditación de figurar como tal nunha actividade agraria mediante informe de vida laboral ou certificación do INSS.
5. Certificado da entidade asociativa, acreditativo da porcentaxe de participación do solicitante nela, segundo o modelo ICC. As persoas xurídicas diferentes de SAT ou cooperativas achegarán ademais unha copia cotexada da escritura de creación de sociedade.
6. Copia da declaración do IRPF do ano 2006, ou compromiso de presentar a do ano 2007 se é novo solicitante.
7. Certificación que acredite a procedencia dos rendementos do declarante, cónxuxe ou de ambos os dous, no caso de que na declaración do IRPF se inclúan os rendementos de traballo.
8. Resumo da documentación que se achega. Impreso DC2.
b.9. c) Contrato de explotación sustentable:
1. Anexo DP2. Solicitude unificada 2008. Desenvolvemento rural.
2. Documento acreditativo das UTAs:
2.1. Cando o titular sexa persoa física ou unha comunidade de bens:
-A man de obra familiar da persoa titular, cotitular e familiares que estean afiliados á Seguridade Social, co informe de vida laboral de cada un deles.
-A man de obra familiar da persoa titular da explotación, ata o segundo grao inclusive, por consanguinidade ou afinidade e, se é o caso, por adopción, que convivan no seu lar e estean ao seu cargo que, estando ocupados na súa explotación, non teñan a obriga de afiliarse ao correspondente réxime da Seguridade Social, acreditarase mediante declaración xurada de persoa titular solicitante ou por calquera outra forma admitida en dereito, acompañada da copia do DNI de cada un dos familiares, dun informe de vida laboral e do correspondente xustificante de que a persoa ou persoas a que se refire a declaración están ao seu cargo como beneficiarios/as na Seguridade Social e tamén na declaración do IRPF.
-A man de obra asalariada acreditarase documentalmente con base na cotización á Seguridade Social.
2.2. Cando a persoa titular sexa persoa xurídica:
-No caso de socios asalariados: informe de vida laboral, declaración do IRPF e certificado de rendemento do traballo.
-No caso de asalariados non socios: DNI, contrato de traballo e informe de vida laboral da empresa.
3. Certificado de pertenza a entidade de aconsellamento ou xestión correspondente.
4. Aceptación e compromiso de execución do programa segundo o COM, debidamente asinado.
5. Documentación xustificativa dos criterios de prioridade establecidos no artigo 85º, de ser o caso.
6. Documento acreditativo da constitución legal da entidade de aconsellamento, de ser o caso, que deberá presentar a entidade.
7. Copia dos estatutos, de ser o caso, que deberá presentar a entidade.
8. Certificado actualizado dos socios integrantes dela, de ser o caso, que deberá presentar a entidade.
b.9. d) Agroambientais.
1. Certificado de inscrición no rexistro de operadores titulares de empresas agrarias de produción expedido polo Craega, no cal se relacionen as parcelas (referencia Sixpac) e as superficies acollidas á produción ecolóxica con indicación da súa utilización, de ser o caso.
2. Certificado de inscrición no rexistro de operadores titulares de empresas agrarias de produción no subsector animal expedido polo Craega, en que se relacionen as parcelas (referencia Sixpac) e as superficies acollidas á produción ecolóxica con indicación da súa utilización, de ser o caso.
3. Certificado de pertenza a unha entidade asociativa que teña como fin a mellora e conservación das razas autóctonas puras en perigo de extinción.
4. Certificación orixinal ou copia cotexada da inscrición dos animais, polos cales solicita axuda, no correspondente libro xenealóxico da raza.
5. Copia cotexada do acordo adoptado pola comunidade de montes conforme se establece na autorización do acto de disposición.
6. Orixinal ou copia cotexada do certificado de adxudicación individual de superficies, conforme o anexo 13-A.
b.9. e) Benestar animal.
1. Copia cotexada da declaración censual anual.
Ver referencia pdf "03200D003P013.PDF"
ANEXO 16
Presentación e preparación das canais de bovinos de máis dun mes e menos de oito
1. A canal presentarase esfolada, eviscerada e sangrada, sen cabeza nin patas, separadas estas á altura das articulacións carpo-metacarpianas e tarso-metatarsianas, co fígado, os riles e graxa da rileira.
2. O peso canal determinarase:
a) tras o deloiro,
b) en quente, o antes posible tras o sacrificio. De determinarse en quente, aplicarase unha redución do 2%.
3. Se a canal presenta unha preparación diferente á descrita no punto 1, con ausencia de determinados órganos da cavidade abdominal, o peso incrementarase como segue:
a) 3,5 quilogramos polo fígado.
b) 0,5 quilogramos polos riles.
c) 3,5 quilogramos pola graxa da rileira.
ANEXO 17
Descrición do ficheiro de sacrificio de vacún
O ficheiro de intercambio será un arquivo en formato ASCII, composto por rexistros de distintos tipos, de acordo co indicado máis adiante, separados polos carácteres de retorno de carro e nova liña. Na descrición de rexistros que segue marcaranse cun asterisco (*) aqueles campos cuxo contido sexa obrigatorio. Ademais, asumirase o seguinte:
1. Os campos alfanuméricos irán xustificados á esquerda, con tantos brancos á dereita como fosen necesarios ata completar a súa lonxitude máxima.
2. Os campos numéricos xustifícanse á dereita, con tantos ceros á esquerda como fosen necesarios ata completar a súa lonxitude máxima.
3. Os campos de datas estarán en formato AAAAMMDD, é dicir, catro díxitos para o ano, dous para o mes e dous para o día. Os campos de data nulos aparecerán como oito brancos.
Estrutura dos rexistros:
No ficheiro distinguiranse rexistros de tres tipos: de cabeceira, de detalle e de totais.
A. Rexistros de cabeceira.
Trátase dun rexistro de identificación do matadoiro.
A.1. Identificador de tipo de rexistro*: numérico constante e igual a 1000.
A.2. Nº de rexistro sanitario do matadoiro* que xera os ficheiros: alfanumérico de 9 posicións.
A.3. CEA* (código de explotación agrícola) do matadoiro que xera os ficheiros: numérico de 14 posicións.
A.4. CIF* do matadoiro que xera os ficheiros: alfanumérico de 10 posicións.
B. Rexistros de detalle.
B.1. Identificador de tipo de rexistro*: numérico constante e igual a 2000.
B.2. Brinco* do animal sacrificado: alfanumérico de 14 posicións.
B.3. CEA* de procedencia do animal sacrificado: alfanumérico de 14 posicións.
B.4. Data de sacrificio* do animal: con formato AAAAMMDD.
B.5. CIF do produtor do animal: alfanumérico de 10 posicións.
B.6. Nome do produtor: alfanumérico de 50 posicións.
B.7. Data de nacemento do animal: con formato AAAAMMDD.
B.8. CIF do entrador* do animal: alfanumérico de 10 posicións.
B.9. Nome do entrador*: alfanumérico de 50 posicións.
B.10. Identificador da canal*: alfanumérico de 6 posicións.
B.11. Peso da canal en kg: numérico de 6 posicións, con catro enteiros, unha posición para a coma e un decimal. Este campo deberá ter contido se a idade do animal no momento do sacrificio está entre 6 e 8 meses.
C. Rexistro de totais.
C.1. Identificador de tipo de rexistro*: numérico constante e igual a 9000.
C.2. Nº total de rexistros*: enteiro de 8 posicións, indicando o número de rexistros do ficheiro, incluíndo o rexistro de cabeceira e o propio de totais.
* Campo de contido obrigatorio
ANEXO 18
Datos mínimos que conterá o ficheiro informático cos animais bovinos sacrificados baixo sistemas de vacún de calidade
O ficheiro informático terá formato Access, en calquera das súas versións, e incluirá os seguintes campos:
A. Identificación do sistema de calidade diferenciada:
1. Denominación do sistema de calidade.
2. CIF/NIF do titular do sistema de calidade.
3. Teléfono, fax e enderezo de correo e electrónico do sistema de calidade.
B. Identificación dos animais bovinos sacrificados durante o ano da presentación da solicitude única por parte do produtor:
1. Código do brinco de bovino sacrificado, conforme o establecido polo Real decreto 1980/1998, do 18 de setembro.
2. Código Rega da explotación, conforme o establecido no artigo 5 do Real decreto 479/2004, do 26 de marzo.
3. CIF/NIF do titular da explotación.
Ver referencia pdf "03200D003P013.PDF"
ANEXO 20
Cálculo da indemnización compensatoria
1. Contías máxima e mínima da indemnización compensatoria:
O importe de indemnización compensatoria non poderá ser inferior a 300 , nin superior a 2.500 .
2. Módulos de base (M.B.):
Zona desfavorecida de montaña (art. 36 a inciso i R(CE) 1698/2005): 94 /hectárea de superficie indemnizable (S.I.).
Zona desfavorecida distinta de montaña (art. 36 a ii R(CE) 1698/2005): 57 /ha S.I.
Ambos os módulos de base serán obxecto dun incremento do 20% no caso de que o solicitante teña subscrito, como titular exclusivo ou cotitular dunha explotación, un contrato de explotación sustentable.
3. Superficie indemnizable (S.I.):
Para os efectos do cómputo da superficie indemnizable, exclúense as superficies de regadío superiores a 5,00 hectáreas.
Ver referencia pdf "03200D003P013.PDF"
5. Cálculo das axudas.
As axudas por explotación calcularanse como segue:
I.C. (en euros) = S.I.×M.B.×C1×C2×C3
De existir superficies consideradas, cuantificables para os efectos destas axudas, en ambos os tipos de zonas desfavorecidas, obteranse dous importes.
Ver referencia pdf "03200D003P013.PDF"
Ver referencia pdf "03200D004P070.PDF"